**GENERELLE STATUTTER KM SPRANG OG DRESSUR**

GENERELT  
Mesterskapene arrangeres etter KR med de tillegg som går fram av disse statutter. Generelt gjelder bestemmelsene i KT 1 kap. 5 mesterskap og spesielt §152. Aldersgrenser for rytter se KR 1 §122 og det aktuelle grenreglement. Aldersgrense for hest se KR1 §123.2 og det aktuelle grenreglement. Mesterskapene er åpne for ryttere fra klubber som er tilsluttet Troms rytterkrets, på hester med norsk hesteregistreing. Kretsstyret bestemmer hvert år innen 01.03 sted mesterskapene og klassenivå. For å kunne søke om KM dressur må arrangør klubb ha konkurransearena med størrelse 20x60.  
  
KVALIFISERING

Ekvipasjen skal minst ha gjennomført tilsvarende klasse som høyeste avdeling i det aktuelle mesterskapet, med godkjent resultat på minst D-stevne i løpet av de to siste kalenderår før inneværende og senest før start i 1.avdeling av mesterskapsklassen (KR 1 § 152.2). For at mesterskap skal kunne bli avviklet må det være minimum 3 påmeldte allerede kvalifiserte ekvipasjer ved påmeldingsfristen utløp. Man kan ikke etteranmelde seg i mesterskap.

PREMIERING  
I hvert mesterskap deles det ut 3 medaljer (gull, sølv og bronse). Ved kun 3 startende deles det ut bare gull og sølvmedalje. Premiering i lagmesterskap se også KR 1 § 147.2. Pokaler, nasjonalbånd og medaljer må bestilles av arrangørklubben og regning for inntil 1.000,- pr. mesterskap kan fakturere kretsen. Arrangørklubben bekoster og deler ut mesterskapsrosetter, æresdekken og øvrige premier. I klasser over 2 avdelinger bekoster arrangørklubben premiering i 1. avdeling.  
  
Æresdekken skal ha inskripsjonen:  
KM/HM i dressur/sprang Troms Rytterkrets Senior/junior/Ponni (kat) 20..  
  
Videre deles det ut pengepremier til medaljørene etter følgende satser:

**KM/HM Lag**

Gull 1000,- 1500,-

Sølv 600,- 1000,-

Bronse 400,- 800,-  
  
Mesterskapsavgiften er kr 400,- eks. NRYF avgift. Lagkonkurranse kr 800,- I tillegg kommer startavgift for den åpne klassen.

TEKNISK PERSONELL.

Kretsstyret oppnevner overdommer/teknisk delegat, dommere, banebygger og chief steward. (KR 1 Kap 6). Arrangøren engasjerer eventuelt veterinær (med unntak for dopingveterinær) (KR § 190 og det aktuelle grenreglement).

KRAV TIL OPPSTALLING

Arrangørklubb må stille minimum 15 døgnoppstallingsplasser til tilreisende ekvipasjer. Dette er et minimumskrav for å kunne avvikle mesterskap på D-stevne i Troms Rytterkrets.

Godkjent Troms Rytterkrets